มีอะไรกับแฟนล่าสุดวันที่27มีนาตอนประมาณ5ทุ่ม ไม่ได้ป้องกัน เช้ามาก็กินยาคุมตอนประมาณบ่ายโมง หลังจากนั้นก็มีเมนส์มาวันที่2ถึงวันที่7เมษา แล้วรู้สึกว่ามีลิ่มเลือดออกมาด้วย ตอนนี้มีอาการคลื่นไส้เล็กน้อย ฉี่บ่อยกว่าเดิม มีเลือดออกเล็กน้อยจางๆ แบบนี้จะท้องไหมคะ
สวัสดีค่ะ การมีประจำเดือนคือการหลุดลอกของเยื่อบุผนังมดลูกในแต่ละรอบเดือน เป็นสัญญาณว่าไม่ได้ตั้งครรภ์ค่ะ ดังนั้นถ้าประจำเดือนมาตรงรอบวันที่ 2-7เมษา คือเป็นลักษณะประจำเดือนปกติ ก็มีโอกาสน้อยที่จะตั้งครรภ์ค่ะอาการดังกล่าวมานั้นอาจพบได้ในคนตั้งครรภ์ แต่ไม่เฉพาะเจาะจงค่ะ การวินิจฉัยการตั้งครรภ์คือการที่ประจำเดือนมาช้ากว่า 35 วันนับจากรอบก่อน จากนั้นตรวจปัสสาวะหรือเลือดพบฮอร์โมนที่พบในคนตั้งครรภ์สูงขึ้นหรืออัลตราซาวน์พบหัวใจเด็กค่ะแนะนำการมีเพศสัมพันธ์แบบป้องกันด้วยถุงยางอนามัยหรือยาคุมกำเนิดแบบแผง ฉีดยาคุม ฝังยาคุม ถ้ายังไม่พร้อมมีบุตรค่ะ หากมีอาการเลือดออกผิดปกติทางช่องคลอดระหว่างรอบเดือน ปวดหน่วงท้องน้อยมาก ประจำเดือนรอบถัดไปมาช้า ควรพบสูตินรีแพทย์เพื่อตรวจเพิ่มเติม